Էդվին Նուրս

**Էդվին Գրիսվոլդ Նուրս** (, ), ամերիկացի տնտեսագետ, Այովա նահանգի համալսարանի տնտեսագիտության պրոֆեսոր, 1942 թվականին Ամերիկյան տնտեսական ասոցիացիայի նախագահ, 1946-1949 թվականներին ԱՄՆ տնտեսական խորհրդատուների խորհրդի առաջին նախագահ։

## Կենսագրություն
Էդվինը ծնվել է 1883 թվականի մայիսի 20-ին Նյու Յորք նահանգի Լոքպորտ քաղաքում, Էդվին Հենրիի և Հարիեթ Օգաստա (Բիմեն) Նուրսի ընտանիքում։ Նրա ավագ քույրը՝ Էլիս Թիսդեյլ Հոբարտը հայտնի գրող է դարձել։ Ընտանիքը չորս ամիս անց տեղափոխվել է Չիկագո։ Չիկագոյում Էդվինը հաճախել է պետական միջնակարգ դպրոց։

1903-1904 թվականներին սովորել է Լյուիսի ինստիտուտում և ստացել արվեստի ասոցիացիայի աստիճան, 1906 թվականին՝ Քոռնելի համալսարանում արվեստի բակալավրի աստիճան։ 1915 թվականին տնտեսագիտության դոկտորի աստիճան է ստացել Չիկագոյի համալսարանում։

1909-1910 թվականներին Ուորտոնի բիզնեսի դպրոցում սկսել է դասախոսական գործունեությունը որպես դասախոս, ապա 1910-1912 թվականներին՝ պրոֆեսոր, Հարավային Դակոտայի համալսարանի տնտեսագիտության և սոցիոլոգիայի ամբիոնի վարիչ, 1915-1918 թվականներին՝ Արկանզասի համալսարանի տնտեսագիտության և սոցիոլոգիայի ամբիոնի վարիչ։ Եղել է Գյուղատնտեսության տնտեսագիտության պրոֆեսոր, 1918-1923 թվականներին՝ Այովա նահանգի համալսարանի փորձարարական կայանի գյուղատնտեսական բաժանմունքի ղեկավար։ 1923-1929 թվականներին՝ ամբիոնի վարիչ, 1929-1942 թվականներին՝ Բրուքինգի ինստիտուտի տնօրեն։ 1942-1946 թվականներին եղել է Բրուքինգի ինստիտուտի փոխնախագահ։ 1942-1945 թվականներին ծառայել է որպես սոցիոլոգիական հետազոտությունների խորհրդի նախագահ (ԱՄՆ)։ 1959 թվականին եղել է Փենսիլվանիայի նահանգի համալսարանի հրավիրյալ պրոֆեսոր։

1946-1949 թվականներին էդվին Նուրսը ԱՄՆ նախագահ Հարրի Թրումենի կողմից նշանակվել է ԱՄՆ տնտեսական խորհրդատուների խորհրդի առաջին նախագահ։

1924 թվականին եղել է Հռոմում գյուղատնտեսության միջազգային ինստիտուտի ԱՄՆ-ի պատվիրակ։ 1935-1937 տվականներին եղել է Ազգերի լիգայի սնունդի կոմիտեի աշխատակից, 1950-1952 թվականներին՝ Գուգենհայմի հիշատակի հիմնադրամի ավագ գիտաշխատող։ Էդվին Նուրսը նաև 1934 թվականից եղել է Ամերիկայի արվեստի և գիտությունների ակադեմիայի անդամ, 1924 թվականին՝ Ամերիկյան գյուղատնտեսության էկոնոմիկայի ասոցիացիայի նախագահ, 1942 թվականին՝ Ամերիկյան տնտեսական ասոցիացիայի անդամ և նախագահ, Ամերիկյան փիլիսոփայական ընկերության անդամ, Տնտեսական կրթության միացյալ խորհրդի փոխնախագահ, Ալֆա Զետա, Պֆի Կապա Պֆի և Պֆի Գամա My ընկերությունների անդամ։

Էդվին Նուրսը մահացել է 1974 թվականի ապրիլի 7-ին Մերիլենդ նահանգի Բետեսդի մոտակայքում գտնվող հիվանդանոցում։

### Ընտանիք
Էդվին Նուրսն ամուսնացել է 1910 թվականի օգոստոսի 17-ին Օգդեն քաղաքից Ռեյ Մարի Թայլերի հետ։

## Հիշատակ
1968 թվականին հիմնադրվել է Ամերիկյան կոոպերացիայի ինստիտուտի կողմից Նուրսի մրցանակը՝ ի նշան նրա առաջնորդության ճանաչման։

## Մրցանակներ
Իր ձեռքբերումների համար պարգևատրվել է՝

* 1950 թվական - Գուգենհայմի կրթաթոշակ,
* 1950 թվական - Ազատության հիմնադրամի մրցանակ,
* 1950 թվական - Իլինոյսի տեխնոլոգիական ինստիտուտի իրավունքի դոկտորի պատվավոր աստիճան,
* 1955 թվական - Ամերիկյան մարքեթինգի ասոցիացիայի կողմից մրցանակ,
* 1958 թվական - Այովայի պետական համալսարանից պատվավոր գիտությունների դոկտորի աստիճան,
* 1959 թվական - Չիկագոյի համալսարանից Ռոզենբերգերի մեդալ։

## Մատենագրություն
* Nourse E.G. Outlines of agricultural economics; a class-book of questions and problems — Chicago, Ill.: University of Chicago press, 1917
* Nourse E.G. The Chicago produce market — Boston: Houghton Mifflin Company, 1918.
* Nourse E.G. American agriculture and the European market — New York : McGraw-Hill book company, inc., 1924.
* Knapp J.G., Nourse E.G. The co-operative marketing of livestock — Washington, D. C.: Brookings Institution, 1931
* Nourse E.G. Marketing agreements under the AAA — Washington, D.C., The Brookings institution, 1935
* Nourse E.G., Drury H.B. Industrial price policies and economic progress — Washington, D.C.: The Brookings Institution, 1938
* Nourse E.G. Democracy as a principle of business — Washington, D.C.: The Brookings institution, 1942
* Nourse E.G. Appraising the responsiveness of market demand (chapter VII of the forthcoming book: Price-making in a democracy) — Washington, D. C., The Brookings Institution, 1942
* Nourse E.G. Wages as cost and as market — Washington, D.C.: The Brookings institution, 1942
* Nourse E.G. Price Making in a Democracy, 1944
* Nourse E.G. The 1950’s Come First, 1951
* Nourse E.G. Economics in the Public Service, 1953.

## Ծանոթագրություններ

Կատեգորիա:20-րդ դարի ամերիկացի տնտեսագետներ
Կատեգորիա:Ամերիկացի տնտեսագետներ
Կատեգորիա:Ամերիկյան փիլիսոփայական ընկերության անդամներ